नेतृत्वदेखि जिल्लासम्मका फरक-फरक खालका उजुरी छन् । प्रारम्भिक रूपमा हेर्दा कतिपय अमूर्त छन् । कतिपय बेनामी नै छन् । कतिपय खामबन्दी भएर आएका छन् । कतिपय इमेल आए । कसैले कार्यालयमा आएर मौखिक दर्ता गराए । सबै उजुरी हेर्दा तीन खालका देखिन्छन् । कसैले यस्तो आयोग स्थायी प्रकृतिको हुनुपर्छ, अनि मात्र पार्टी बन्छ भनेर सुझाब-सल्लाह दिएका छन् । कतिपयले राम्रो काम थाल्नुभएको छ, काम अगाडि बढाउनुस् भनेका छन् । कतिपयले चुनौती छ, झारा टार्ने काम नहोस् है भनेर खबरदारी पनि गरेका छन् । त्यसबाहेक कतिपय उजुरीमा गतिलो सूचना छैन, कतिपयले ठोस नै गरेका छन् । अहिले त सर्सर्ती मात्र हेरेका छौँ, अब गहिरो अध्ययन गरेपछि मात्र यसबारे विस्तृत कुरा आउँछ ।
